טרוי דניאלס

טרוי דניאלס (באנגלית: Troy Daniels; נולד ב-15 ביולי 1991) הוא כדורסלן אמריקאי, המשחק בעמדת הקלע בקבוצת אולימפיה מילאנו. בולט בהצטיינותו כקלעי שלשות.

קריירת מכללות
דניאלס נולד וגדל בעיר רואנוק שבווירג'יניה, ובין השנים 2009–2013 למד באוניברסיטת וירג'יניה קומונוולת'. בעונתו השנייה בקבוצת הכדורסל של האוניברסיטה (VCU Rams), העפילה הקבוצה לפיינל פור טורניר אליפות המכללות, לראשונה בתולדותיה, בהובלת הפורוורד ג'יימי סקין. בשתי העונות הבאות הפך דניאלס לאחד השחקנים הבולטים של ה"ראמס", ורשם ממוצעים כוללים של 11.1 נקודות ו-3.2 ריבאונדים למשחק. ב-2 בינואר 2013 שבר את שיא מחוז Atlantic-10 כשקלע 11 שלשות (מתוך 20 זריקות) בניצחון קבוצתו מול אוניברסיטת המדינה של מזרח טנסי.

קריירת משחק מקצועית
לאחר שלא נבחר על ידי אף קבוצה בדראפט ה-NBA 2013, חתם דניאלס על חוזה בקבוצת ריו גראנדה ואלי וייפרס מליגת הפיתוח של ה-NBA. בפברואר 2014 חתם על חוזה ביוסטון רוקטס, אולם שותף עמה בחמישה משחקי NBA בלבד, ואת מרבית העונה בילה בקבוצת הבת שלה מליגת הפיתוח – ריו גראנדה. במהלך עונתו היחידה בקבוצה שבר את שיא הליגה לשלשות בעונה בודדת, עם 240 שלשות בסך הכול (השיא הקודם עמד על 152 שלשות). בפברואר 2014 נבחר להשתתף במשחק האולסטאר של ליגת הפיתוח, ועד לסיום העונה העמיד ממוצעים של 21.5 נקודות, 5.0 שלשות, 4.6 ריבאונדים ו-1.9 אסיסטים למשחק. בפלייאוף ה-NBA 2014 הפתיע לטובה עם ממוצע של 7.0 נקודות למשחק ב-53.3% קליעה לשלוש, אך הרוקטס הפסידו כבר בסיבוב הראשון, מול פורטלנד טרייל בלייזרס.

לאחר 17 משחקים בעונת  הועבר למינסוטה טימברוולבס, במסגרת טרייד משולש בו קורי ברואר ואלכסיי שבד נשלחו ליוסטון, בעוד רוני טוריאף נשלח לפילדלפיה 76'.

בהמשך אותה עונה נשלח בטרייד נוסף לשארלוט הורנטס, יחד עם מו ויליאמס, תמורת גארי ניל ובחירת דראפט עתידית.

לקראת עונת  סיכם על חוזה בממפיס גריזליס, והועבר אליה במסגרת עסקת "החתמה והעברה" (Sign-and-trade). ב-3 בדצמבר 2016 קלע שיא קריירה של 31 נקודות בניצחון מול לוס אנג'לס לייקרס, וב-29 בדצמבר השווה את שיא המועדון לנקודות ברבע בודד כשקלע 22 נקודות ברבע האחרון במשחק מול אוקלהומה סיטי ת'אנדר.

בספטמבר 2017 נשלח בטרייד לפיניקס סאנס, בתמורה לבחירת דראפט עתידית. ב-13 בדצמבר 2017 שבר את שיאו האישי כשקלע 32 נקודות בהפסד קבוצתו מול טורונטו ראפטורס.

לקראת עונת  חתם על חוזה בלוס אנג'לס לייקרס, ולאחר 41 משחקים, במרץ 2020, שוחרר מהקבוצה.

ארבעה ימים לאחר שחרורו מהלייקרס, חתם דניאלס על חוזה בדנוור נאגטס עד לסיום עונת .

לקראת עונת  חתם על חוזה בקבוצת אולימפיה מילאנו.

סטטיסטיקות הקריירה

בעונה הסדירה של ה-NBA

בפלייאוף ה-NBA

קישורים חיצוניים

הערות שוליים

כדורסלנים אמריקאים
כדורסלנים אפרו-אמריקאים
וירג'יניה: כדורסלנים
כדורסלני אוניברסיטת וירג'יניה קומונוולת'
שחקני NBA שלא נבחרו בדראפט
כדורסלני ריו גראנדה ואלי וייפרס
כדורסלני יוסטון רוקטס
כדורסלני מינסוטה טימברוולבס
כדורסלני שארלוט הורנטס
כדורסלני ממפיס גריזליס
כדורסלני פיניקס סאנס
כדורסלני לוס אנג'לס לייקרס
כדורסלני דנוור נאגטס
כדורסלני אולימפיה מילאנו
אמריקאים שנולדו ב-1991